กทพ.เว้นค่าผ่านทางพิเศษ 5 เส้น 3-8 ก.ย. รองรับวันหยุดยาว
กทพ.เว้นค่าผ่านทางพิเศษ 5 เส้น 3-8 ก.ย. รองรับวันหยุดยาว
กทพ.เว้นค่าผ่านทางพิเศษ 5 เส้น 3-8 ก.ย. รองรับวันหยุดยาว
2 ก.ย. 2563

การทางพิเศษแห่งประเทศไทย (กทพ.) กระทรวงคมนาคม กำหนดยกเว้นค่าผ่านทางพิเศษของทางพิเศษบูรพาวิถี (บางนา-ชลบุรี) และทางพิเศษกาญจนาภิเษก (บางพลี-สุขสวัสดิ์) ตามนโยบายของ รัฐบาล โดยเริ่มยกเว้นค่าผ่านทางของทางพิเศษทั้ง 2 สายทาง ตั้งแต่เวลา 00.01 น. ของวันพฤหัสบดีที่ 3 กันยายน 2563 จนถึงเวลา 24.00 น. ของวันอังคารที่ 8 กันยายน 2563 รวมทั้งสิ้นจำนวน 6 วัน เช่นเดียวกับมอเตอร์เวย์ของกรมทางหลวง
สำหรับทางพิเศษที่อยู่ภายใต้สัญญาสัมปทานฉบับแก้ไขใหม่ คือ ทางพิเศษเฉลิมมหานคร ทางพิเศษศรีรัช และทางพิเศษอุดรรัถยา กทพ. และบริษัทผู้รับสัมปทาน ตกลงยกเว้นค่าผ่านทางพิเศษจำนวน 2 วัน  คือในวันที่ 4 กันยายน 2563 และวันที่ 7 กันยายน 2563 ตั้งแต่เวลา 00.01 น. ถึง 24.00 น. ซึ่งเป็นวันหยุดราชการที่ชดเชยวันหยุดเทศกาลสงกรานต์ประจำปีตามมติคณะรัฐมนตรี เพื่อเป็นการอำนวย ความสะดวกในการเดินทางของประชาชนในวันหยุด และช่วยลดภาระค่าใช้จ่ายให้แก่ประชาชน รวมทั้ง ช่วยลดปัญหาจราจรติดขัดบริเวณหน้าด่านได้อีกด้วย